Diari Oficial de la Generalitat Valenciana


Sumari del DOGV 8973, del 11-12-2020 (2020/10774)

RESOLUCIÓ 580/2020, de 7 de desembre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball de naturalesa funcionarial número 38 i 39, lletrat o lletrada, anunciats en la convocatòria número LD 8/2020, de 19 d'octubre de 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8973

Data del DOGV
:   11-12-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/10112


Data del document
:   07-12-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ 580/2020, de 7 de desembre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball de naturalesa funcionarial número 38 i 39, lletrat o lletrada, anunciats en la convocatòria número LD 8/2020, de 19 d'octubre de 2020. [2020/10161]  
  
Mitjançant Resolució número 448/2020, de 19 d'octubre, del director de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència), es convoca la provisió, pel sistema de lliure designació, dels llocs de treball de naturalesa funcionarial número 38 i 39, lletrat/ada, i s'aproven les bases que regeixen la convocatòria número LD 8/2020, publicada en el DOGV número 8941, de 2 de novembre de 2020.  
Consta en l'expedient electrònic 2020/C06\_01/000011, l'informe preceptiu i vinculant emés per la cap d'Àrea d'Administració, Recursos Humans i Gestió Econòmica de l'Agència, en data 18 de novembre de 2020, sobre el compliment dels requisits per part de les persones participants en l'esmentada convocatòria.  
Vist l'informe sobre valoració de les aptituds i trajectòries professionals dels diferents aspirants en relació amb la seua idoneïtat per a l'acompliment dels llocs de treball referenciats, emés en data 4 de desembre de 2020.  
En relació amb el lloc número 38, lletrat/ada, es considera a María Tania Segovia Fernández la persona més idònia, per la seua experiència professional en l'Administració local en temes relacionats amb persones en situació de denúncia i de vulnerabilitat social, els seus coneixements d'idiomes i les seues aptituds professionals i personals per a l'acompliment del lloc.  
En relació amb el lloc número 39, lletrat/ada, es considera a Juan Vega Felgueroso la persona més idònia, per la seua experiència professional en l'assessorament jurídic i exercici de l'advocacia, en els àmbits públic i privat, per les seues publicacions especialitzades en dret administratiu i per la seua favorable disposició per a l'acompliment adequat de les funcions inherents al lloc.  
De conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i fent ús de les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana i en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
  
Primer  
Nomenar María Tania Segovia Fernández, funcionària de carrera del subgrup A1 de l'Administració local a l'Ajuntament de Calp, escala d'administració especial, subescala tècnica, classe superior, amb DNI \*\*\*8576\*\*, com a lletrada d'aquesta Agència, en el lloc número 38, subgrup A1, complement de destí 28 i complement específic E050.  
  
La presa de possessió en el nou destí es produirà amb efectes d'1 de gener de 2021.  
  
Segon  
Nomenar Juan Vega Felgueroso, funcionari de carrera del subgrup A1 de l'Administració local a l'Ajuntament d'Oviedo, escala administració especial, subescala tècnica, classe superior, amb DNI \*\*\*2505\*\*, com a lletrat d'aquesta Agència, en el lloc número 39, subgrup A1, complement de destí 28 i complement específic E050.  
La presa de possessió en el nou destí es produirà amb efectes d'11 de gener de 2021.  
  
Tercer  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
Contra aquesta resolució, que posa fi a la via administrativa, es podrà interposar potestativament un recurs de reposició davant de l'òrgan que ha dictat l'acte, en el termini d'un mes a comptar des de l'endemà de la notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant del jutjat contenciós administratiu corresponent en el termini de dos mesos, conforme al previst en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
València, 7 de desembre de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.